शंकर शाह
राजा शंकर शाह गोंडवाना साम्राज्य के राजा थे जिन्हें अंग्रेजों ने उनके पुत्र सहित 18 सितम्बर 1857 को विप्लव भड़काने के अपराध में तोप के मुँह से बांधकर उड़ा दिया था। राजा साहब गोंड समाज से थे। इनके पुत्र का नाम कुंवर रघुनाथ शाह था। 1857 के विद्रोह की ज्वाला सम्पूर्ण भारत में धधक रही थी। अपनी मातृभूमि को अंग्रेजों से स्वतंत्र कराने के लिए उन्होंने युद्ध का आह्वान किया था। इस संग्राम में रघुनाथ शाह ने अपने पिता का बढ़-चढ़कर सहयोग किया था। राजा शंकर शाह, निजाम शाह के प्रपौत्र तथा सुमेर शाह के एकमात्र पुत्र थे। उनके पुत्र का नाम रघुनाथ शाह था। राजा शंकर शाह जमींदारों तथा आम जनता के बीच काफी लोकप्रिय थे। जबलपुर जब्बालपोर में तैनात अंग्रेजों की 52वीं रेजीमेन्ट का कमांडर ले॰ज॰ क्लार्क बड़ा अत्याचारी था। उसने छोटे-छोटे राजाओं और आम जनता को बहुत परेशान कर रखा था। चारों ओर अनाचार और व्यभिचार का बोलबाला था। जनता में हाहाकार मचा हुआ था। महाराजा शंकर शाह ने जनता और जमींदारों को साथ लेकर क्लार्क के अत्याचारों को खत्म करने के लिए संघर्ष का ऐलान किया। उधर क्लार्क ने अपने गुप्तचरों को शंकर शाह की तैयारी की खबर लेने गोंडवाना साम्राज्य के गढ़पुरबा महल में भेजा। चूंकि राजा शंकर शाह प्रजा प्रेमी थे, इसलिए उन्होंने महल में आए गुप्तचरों का न केवल स्वागत-सत्कार किया बल्कि उनसे निवेदन किया कि वे स्वतंत्रता संग्राम में योगदान करें। राजा ने युद्ध की योजना भी उन गुप्तचरों के सामने रख दी। उपरांत गिरधारी लाल दास नामक अंग्रेजों के चपरासी ने गोंडवाना साम्राज्य के राजा की योजना अंग्रेजों को बता दी जबलपुर में राजा शंकर शाह एवम् पुत्र कुंवर रघुनाथ शाह की भव्य प्रतिमा स्थापित है।राजा शंकरशाह के सम्मान में सन २०२२ में मध्य प्रदेश शासन ने 'छिन्दवाड़ा विश्वविद्यालय' का नाम बदलकर 'राजा शंकर शाह विश्वविद्यालय' कर दिया।